નવી દિલ્હી , 1 સપ્ટેમ્બર : કોલસાનું ઉત્પાદન કરતી 218 ખાણો પૈકી 40 ખાણોની ફેર હરાજીને રોકી દેવા માટે એટર્ની જનરલે સુપ્રીમ કોર્ટને વિનંતી કરી છે . આ વિનંતી કરવાનું કારણ એ છે કે આ કોલસા ખાણો એવી છે જ્યાં હાલ કોલસાનું ઉત્પાદન ચાલુ છે અથવા ઉત્પાદન કાર્ય પૂરું થવા આવ્યું છે . ભારતની સર્વોચ્ચ અદાલતે ગયા અઠવાડિયે દેશની જૂની પદ્ધતિ મુજબ કોલસા બ્લોકની ફાળવણીને ગેરકાયદેસર અને અયોગ્ય ઠેરવી હતી . જેમાં દેશને લાખો - કરોડો રૂપિયાનું નુકશાન થવાની ભીતિ છે . એટર્ની જનરલ મુકુલ રોહતગીએ કંપનીઓના કેટલાક શેર્સ રજુ કર્યા હતા જેના પરથી કોર્ટેને એકસાથે તમામ કોલ બ્લોકની ફાળવણી રદ્દ નહિ કરવાની અરજી કરતી હતી . ' જો કોર્ટ કંપનીઓને માઈન્સ રાખવાની મંજુરી આપે તો કેટલીક રકમનો દંડ ભર્યા બાદ સારા સમાચાર મળે તેમ છે ' , એવું મેનેજમેન્ટ કન્સલટન્ટે જણાવ્યું હતું . કોર્ટે હાલ સરકાર પાસેથી ચાલુ કોલસાની ખાણોની યાદી મંગાવી છે અને આગલી સુનાવણી 9 સપ્ટેમ્બરે ગોઠવી છે . 2012ના ઓડીટ રીપોર્ટમાં બહાર આવેલા આ ' કોલગેટ ' કૌભાંડમાં 1,86,000 કરોડ રૂપિયાનો ગોટાળો થયાની આશંકા છે .